износители в Русия в известието за започване бе предвидено да бъде изготвена извадка.
 (43)
 За да реши дали е необходимо изготвянето на извадка и ако случаят е такъв, да направи подбор на такава извадка, Комисията поиска от всички известни производители износители в засегнатата държава да предоставят информацията, посочена в известието за започване. Поисканата информация включваше обема и стойността на продажбите, производствения обем и производствения капацитет. Освен това Комисията поиска от Постоянното представителство на Руската федерация в Съюза да посочи и/или да се свърже с други евентуални производители износители, които е възможно да проявят интерес към участие в разследването.
 (44)
 Осем производители износители от засегнатата държава, представляващи по същество цялото производство на АН на Русия, предоставиха изисканата информация и се съгласиха да бъдат включени в извадката. В съответствие с член 17, параграф 1 от основния регламент Комисията подбра извадка с трима производители износители, за които разумно може да се очаква да бъдат разследвани в рамките на наличното време. Тези производители са най-големите производители, както и най-големите износители през разследвания период в рамките на прегледа (РПРП).
 (45)
 В съответствие с член 17, параграф 2 от основния регламент бяха проведени консултации относно подбора на извадката с всички известни засегнати производители износители и със съответните органи на засегнатата държава. Не бяха получени коментари. Поради това Комисията реши да запази предложената извадка, като всички заинтересовани страни бяха съответно информирани за окончателно подбраната извадка.
 (46)
 Комисията подбра за извадката следните трима производители износители:
 —
 Uralchem JSC (включително Berezniki Azot и Kirovo-Chepetsk Chemical works) (Uralchem),
 —
 групата EuroChem (Акционерно дружество Nevinnomyssky Azot, Акционерно дружество Azot) (Eurochem),
 —
 групата Acron (PJSC Acron, PJSC Dorogobuzh) (Acron).
 (47)
 Извадката представляваше 65 % от отчетения обем на производството на АН в Русия по време на РПРП въз основа на отговорите на формулярите за включване в извадката. Извадката включваше двама производители износители — Acron и Eurochem, реализирали експортни продажби на продукта, предмет на преглед, за Съюза по време на РПРП. Третото дружество, включено в извадката, Uralchem, е изнасяло за ЕС само амониев нитрат, произведен от неговия клон Kirovo, и не е обхванато от мерките, предмет на прегледа, както е обяснено в съображение 6.
 1.7. Въпросници и контролни посещения
 (48)
 Комисията изпрати въпросници на всички включени в извадката производители от Съюза, на всички включени в извадката производители износители и на всички известни сдружения на ползватели, заявили интерес след започване на процедурата.
 (49)
 Отговори на въпросника бяха получени от тримата включени в извадката производители от Съюза, тримата включени в извадката производители износители и двама ползватели на продукта, предмет на прегледа.
 (50)
 Комисията издири и провери цялата информация, която сметна за необходима за определяне на вероятността за продължаване или повторно възникване на дъмпинга и на произтичащата от него вреда, както и за определяне на интереса на Съюза. В съответствие с член 16 от основния регламент бяха извършени контролни посещения в помещенията на следните дружества/асоциации:
 а)
 производители от Съюза:
 —
 AB Achema, Литва,
 —
 Grupa Azoty Zaklady Azotowe Pulawyu S.A., Полша,
 —
 YARA France S.A., Франция,
 —
 асоциации на производители от Съюза:
 —
 Fertilizers Europe, Белгия;
